dh-unibe/image-text_koenigsfelden-charters-post-1500 huggingface dataset:
Ich, Marquart von Baldegg, ritter, herˀ zuͦ Schenckemberg, beken̄ offenlich mitt disem brieff, das uff hùtt, sinˀ
dat, der hochgelert und erwirdig her Hartman von Baldegg, tuͦmhˀr ꝫcꝭ, min lieber bruͦder, nach minˀ bevelhnisse von mins absins wegen an minˀ statt ✳ dem erbˀn Fridlin Mùsler von Stilli und sinē erbn̄ lechens
genosz den vierden teil einˀ matten gelegen in Ital, der mittlosten, die den̄ Heini Stilli, selig, von Stilli von
dem alten Hansen Vischer ab Boͤtzbgˀ gekoufft hàt, ✳ und lit zwischen zwein matten, sind ouch dˀ Vischer gewesen und die obˀn hàt jetz Hans Vischer von Rùffnach, der mùller, und die undˀn hat Niclaus Fricker
von Brugg ouch zuͦ lechen, ✳ und den halben teil der selbn̄ matten hât Wˀna Stilli von Stilli und den andˀn
vierteil der matten, des sinen geteilet, hàt Uͦlrich Lener von Stilli, sin swager, also sie die matt undˀ inen
nach abgang des genēpten Heini Stillis geteilt worden, ✳ zuͦ rechtem manlechen gelichē hât ✳ mitt aller
rechtūg und zuͦgehoͤrd, wie die von alterhar zelechen komen un̄ gebracht ist, ✳ un̄ was ich inen daran
von un̄ durch recht lichen sol, ✳ mag odˀ zetuͦnd hab, ✳ den selbn̄ vierdteil der matten, als vorstàt, ✳ vō mir
un̄ minē nachkomē hnˀ zuͦ Schenkembgˀ zelechn̄ in̄ zehabēt, zenutzet̄, zeniessent un̄ uns davō und
mitt gewˀtig, gedienstig und gehorsam ze sinde und zetuͦnd, als lechenlùt irn lechenhnˀ von ir lechnen
wegen schuldig sind, des dˀselb Fridli Mùsler ouch gesworn hàt, ✳ doch uns ander lechēschafft, manschaft
un̄ andˀn unsˀn rechten unvˀgriffen, alles nach man̄lechens un̄ lands recht, sitt un̄ gewonheit ungevarlich. ✳ und als vormaln ein widˀkouff odˀ pfandschafft uff der matten durch den edeln junckher Tùring von Arburg, fryhnˀ ꝫcꝭ, vˀwilget was nach in̄halt sins briefs darùbˀ gebē ꝫcꝭ, ist hiemitt gantz hin un̄
ab un̄ bestât bi dem, so vor stât. ✳ alles in kraft un̄ urkùnd disz briefs, mitt minē, des obgen̄ Marquarts
von Baldegg, angehencktē insigel, des alles ze warē, vestem urkùnd, offenlich besigelt, gebē uff donstag
nechst vor unser lieben frowen tag annūtiatōis in der vasten, nach Cristi gepùrt vierzechenhundˀt
fùnzig und drù jar. ✳
Königsf. 662
Fridli Mùsler
Staatsarchiv
AARGAU
in Elfingˀ lad₎
mannlechen br₎ um̄ die
mittlest matt₎ in Italē
Baldeggˀ
viij b ✳
xxix
✳ K ✳
B ✳ 10 ✳